Ці можа быць свята без цудаў? “Канешне не можа!” – пацвердзіць кожнае дзіця. Упэўнена, і сярод дарослай чытацкай аўдыторыі нашай газеты знойдзецца нямала тых, хто верыць у існаванне дзівосаў у жыцці. Чакае калядных цудаў і 5-гадовая Юля Бобрык, якая жыве ў прыёмнай сям’і Абдурахімавых. Валанцёры і цімураўцы з Мікелеўшчынскага дзіцячага сада-сярэдняй школы ўжо не першы раз віншуюць дзяўчынку са святамі. Вось і напярэдадні Новага года актывісты пярвічак БРСМ і БРПА запрасілі Юлю на ёлку, каб падарыць дзяўчынцы маленькае свята і прылады для заняткаў мастацкай творчасцю.